નવી દિલ્હી: રેકોર્ડ ઊંચાઇએ પહોંચેલા શેરબજારમાં આજે પ્રોફિટ બુકિંગ જોવા મળી શકે છે સાથેસાથે નિષ્ણાતોનું માનવું છે કે માર્કેટમાં કરેક્શનના સંકેત પણ જોવા મળી શકે છે. વેલ્યૂએશન મોંઘું થવાના કારણે કેટલાક શેરમાં રોકાણકારોએ હવે પ્રોફિટ બુક કરવાનું શરૂ કરી દીધું છે. જીડીપીની તુલનાએ માર્કેટકેપના રેશિયોમાં વધારો થવાથી વેલ્યૂએશન મોંઘું થવાના સંકેત મળી રહ્યા છે, જોકે આગામી અર્નિંગ સિઝનમાં કંપનીઓના શ્રેષ્ઠ પરિણામોની આશાથી એક્સપર્ટનું માનવું છે કે મર્યાદિત કરેક્શન સાથે માર્કેટમાં તેજીનો દોર ચાલુ રહી શકે છે.